(4)

Fl-Anness IV, it-Taqsimiet 3, 4 u 5 huma sostitwiti b’dan li ġej: “Taqsima 3 LISTA TA’ KARATTERISTIĊI L-Istati Membri għandhom jipproduċu l-kontijiet tan-nefqa għall-protezzjoni ambjentali skont il-karatteristiċi li ġejjin li huma definiti f’konformità mal-ESA: — output ta’ servizzi għall-protezzjoni tal-ambjent. Issir distinzjoni bejn l-output tas-suq, l-output mhux tas-suq u l-output ta’ attivitajiet anċillari, — konsum intermedju ta’ servizzi għall-protezzjoni ambjentali — konsum intermedju ta’ servizzi għall-protezzjoni ambjentali għall-produzzjoni ta’ servizzi għall-protezzjoni ambjentali, — importazzjonijiet u esportazzjonijiet ta’ servizzi għall-protezzjoni ambjentali, — taxxa fuq il-valur miżjud (VAT) u taxxi oħra minus is-sussidji fuq il-prodotti ta’ servizzi għall-protezzjoni ambjentali, — formazzjoni grossa tal-kapital fiss u akwiżizzjonijiet minus id-disponimenti ta’ assi mhux finanzjarji u mhux prodotti għall-produzzjoni ta’ servizzi għall-protezzjoni ambjentali, — konsum finali ta’ servizzi għall-protezzjoni ambjentali, — trasferimenti għall-protezzjoni ambjentali (riċevuti/mħallsa). Id-data kollha għandha tiġi rapportata f’miljuni, fil-munita nazzjonali. Taqsima 4 L-EWWEL SENA TA’ REFERENZA, FREKWENZA U SKADENZI GĦAT-TRAŻMISSJONI 1. L-istatistika għandha tiġi kumpilata u trażmessa fuq bażi annwali. 2. L-istatistiċi għandhom jiġu trażmessi fi żmien 24 xahar mit-tmiem tas-sena ta’ referenza. Dan japplika mis-sena ta’ referenza 2020. 3. Sabiex jiġu ssodisfati l-ħtiġijiet tal-utent għal settijiet ta’ data kompleti u fil-ħin, malli jkun hemm disponibbli data suffiċjenti ta’ pajjiż, il-Kummissjoni (Eurostat) għandha tipproduċi stimi għat-totali tal-UE-28 għall-aggregati prinċipali ta’ dan il-modulu. Il-Kummissjoni (Eurostat) għandha, kull fejn possibbli, tipproduċi u tippubblika stimi għad- data li ma ġietx trażmessa mill-Istati Membri fl-iskadenza speċifikata fil-punt 2. 4. L-ewwel sena ta’ referenza hija l-2020. 5. F’kull trażmissjoni ta’ data lill-Kummissjoni, l-Istati Membri għandhom jipprovdu data annwali għas-snin n – 2, n – 1 u n, fejn n hija s-sena ta’ referenza. L-Istati Membri jistgħu jipprovdu kwalunkwe data disponibbli għas-snin ta’ qabel l-2018. Taqsima 5 TABELLI TA’ RAPPORTAR 1. Għall-karatteristiċi msemmija fit-Taqsima 3, id- data għandha tiġi rapportata skont din id-diżaggregazzjoni: — tipi ta’ produtturi/konsumaturi ta’ servizzi għall-protezzjoni ambjentali kif definiti fit-Taqsima 2, — klassijiet tal-klassifikazzjoni tal-attivitajiet għall-protezzjoni ambjentali (CEPA) miġbura kif ġej: — CEPA 1 — CEPA 2 — CEPA 3 — CEPA 4 — CEPA 5 — CEPA 6 — Somma tas-CEPA 7, CEPA 8 u CEPA 9 — Id-diżaggregazzjonijiet tan-NACE li ġejjin għall-produzzjoni anċillari ta’ servizzi għall-protezzjoni ambjentali: NACE Rev. 2 B, C, D, Diviżjoni 36. Id-data għat-taqsima C għandha tiġi preżentata kif ġej: — NACE C10-C12 - Manifattura tal-prodotti alimentari; xorb u prodotti tat-tabakk — NACE C17 - Manifattura tal-karti u tal-prodotti tal-karti — NACE C19-20 - Manifattura tal-kokk, kimiċi u petroleum raffinat u prodotti kimiċi — NACE C 21-23 - Manifattura tal-prodotti mediċinali, lastiku, plastik u prodotti oħra mhux metalliċi — NACE C 24 - Manifattura ta’ metalli bażiċi — NACE C 25-30 – Manifattura ta’ prodotti tal-metall fabbrikat, inkluż magni u tagħmir — NACE C13-16, 18, 31-33 – attivitajiet oħra tal-manifattura L-Istati Membri fejn l-ammont totali tal-fatturat jew l-għadd ta’ persuni impjegati f’wieħed jew aktar minn dawn id-diżaggregazzjonijiet tan-NACE jirrappreżenta inqas minn 1 % tat-total tal-Unjoni, ma għandhomx għalfejn jipprovdu data għal dawk id-diżaggregazzjonijiet tan-NACE. 2. Il-klassijiet tas-CEPA msemmija fil-punt 1 huma kif ġej: CEPA 1 — Protezzjoni tal-arja ambjentali u l-klima CEPA 2 — Ġestjoni tal-ilma mormi CEPA 3 — Immaniġjar tal-iskart CEPA 4 — Protezzjoni u rijabilitazzjoni tal-ħamrija, tal-ilma tal-pjan u tal-ilma tal-wiċċ CEPA 5 — Tnaqqis tal-istorbju u l-vibrazzjoni CEPA 6 — Protezzjoni tal-bijodiversità u tal-pajsaġġi CEPA 7 — Protezzjoni kontra r-radjazzjoni CEPA 8 — Riċerka u żvilupp ambjentali CEPA 9 — Attivitajiet oħra għall-protezzjoni ambjentali.”;